Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: kamaráiról szóló 1996. évi LVIII. törvényt az 1997. évi LXIV. törvény módosította annak érdekében, hogy a kamarai
Paragraph Index: 206

kamaráiról szóló 1996. évi LVIII. törvényt az 1997. évi LXIV. törvény módosította annak érdekében, hogy a kamarai tagságra nem jogosult személyek korábban engedélyezett tervezői, illetve szakértői tevékenységüket az eredeti törvényben maghatározott egyéves időszaknál tovább, összesen három évig folytathassák. A három év letelte után a felsőfokú végzettséggel nem rendelkező technikusi kör további tervezői lehetőségét külön jogszabálynak kellett volna rendezni, szabályozva a külön vizsga letételét. Az állampolgári jogok országgyűlési biztosának általános helyettese megállapította, hogy a szabályozás elmaradása az 1999. december 31. határnapra tekintettel a jogállamiság elvéből fakadó jogbiztonság, illetve ezzel összefüggő tisztességes eljárás követelményét sérti, ezért visszás. Megoldást a kamarai törvény módosítása adhat, melynek tervezete a vizsgálat lezárásának időpontjában már ismert volt. A panaszos ügyében az 1997. évi módosítást követően a megőrzött jogok elvesztését az újabb szabályozás hiánya okozza, amely sérelem a módosítási javaslattal véglegesen rendeződhet, tekintettel arra, hogy a javaslat a megőrzött jogosultságok élethosszig való megtartásáról szól. Erre figyelemmel az állampolgári jogok országgyűlési biztosának általános helyettese jogalkotási javaslattal nem élt. A jelentés kiadását

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes